Suchinthana/ta-wikipedia huggingface dataset:
ஜோன்சன் சார்ல்சு

ஜோன்சன் சார்ல்சு (Johnson Charles, பிறப்பு: 14 சனவரி 1989) செயிண்ட் லூசியா தீவைச் சேர்ந்த துடுப்பாட்டக் கார. இவர் மேற்கிந்தியத் தீவுகள் அணிக்காக விளையாடுபவர். குச்சக் காப்பாளர், மற்றும் மட்டையாளராக விளையாடும் இவர், த்னது முதலாவது ஒருநாள் போட்டியை ஆத்திரேலிய அணிக்கு எதிராக 2012 மார்ச்சில் விளயாடினார். 2011 செப்டம்பரில் தனது முதலாவது இ20 பன்னாட்டுப் போட்டியை இங்கிலாந்துக்கு எதிராக விளையாடினார். செயிண்ட் லூசியாவில் இருந்து மேற்கிந்திய அணியில் விளையாடும் இரண்டாவது வீரர் இவராவார் (முதலாமவர் டாரென் சமி).

மேற்கோள்கள்

வெளி இணைப்புகள்
 

1989 பிறப்புகள்
வாழும் நபர்கள்
மேற்கிந்தியத் தீவுகளின் துடுப்பாட்டக்காரர்கள்
செயிண்ட் லூசியா விளையாட்டு வீரர்கள்
அன்னா அட்கின்சு

அன்னா அட்கின்சு (Anna Atkins, பிறப்பு சில்ட்ரன்; 16 மார்ச் 1799 – 9 சூன் 1871) ஆங்கில தாவரவியலாளரும் ஒளிப்படக் கலைஞரும் ஆவார்.  இவர் பொதுவாக ஒளிப்படங்களின் விளக்கத்துடன்  நூல் வெளியிட்ட முதல் நபராகக் கருதப்படுகின்றார். சிலரின் கூற்றுப்படி ஒளிப்படம் ஒன்றை உருவாக்கிய முதல் பெண்மணியும் இவரேயாவார்.

இளமைக்காலம் 
அட்கின்சு ஐக்கிய இராச்சியத்தின் கென்ட் கவுன்ட்டியிலுள்ள டோன்பிரிட்சில் 1799ஆம் ஆண்டு பிறந்தார். அவருடைய தாய் எஸ்டர் ஆன் சில்ட்ரன் "குழந்தைப் பிறப்பின் தாக்கத்திலிருந்து விடுபடாமலே" 1800இல் காலமானார். அன்னா தனது தந்தை ஜான் ஜார்ஜ் சில்ட்ரனுடன் நெருக்கமானார். அறிவியலாளரான சில்ட்ரன்  சில்ட்ரனைட்டு என்ற கனிமத்தைக் கண்டறிந்தவர். இதனால் அன்னாவிற்கு " அக்காலப் பெண்களுக்கு கிட்டாத அளவில் அறிவியல் கல்வி கிடைத்தது." அவரது தந்தையார் மொழிபெயர்த்து 1823இல் வெளியிட்ட  லாமார்க்கின்  ஜெனரா ஆப் ஷெல்சு என்ற புத்தகத்தில் அன்னா சிப்பியில் செதுக்கிய சித்திரங்கள்  பயன்படுத்தப்பட்டன.

1825இல் ஜான் பெல்லி அட்கின்சைத் திருமணம் புரிந்தார். இலண்டன் வணிகரான கணவருடன் ஆல்சுடெட் பிளேசிற்கு குடிபெயர்ந்தனர். இவர்களுக்கு குழந்தைப்பேறு கிட்டவில்லை. அட்கின்சு தாவரவியலில் தனக்கிருந்த ஆவலைத் தொடர்ந்தார்; உலர்ந்த தாவரங்களைச் சேகரித்தார். இவை பின்னர் பயன்படுத்தப்பட்டன.

ஒளிப்படவியல் 

தந்தை சில்ட்ரனும் கணவர் அட்கின்சும்  கேலோடைப் ஒளிப்பட பதிவை கண்டறிந்த வில்லியம் என்றி பாக்சு டால்போட்டிற்கு நண்பர்கள் ஆவர். அன்னா அட்கின்சு டால்போட்டிடமிருந்து நேரடியாகவே ஒளிப்படவியல் குறித்து  கற்கத் தொடங்கினார். ஒளியுணர் தாள் மீது வைக்கப்பட்ட பொருள் சூரியனிடம் காட்டப்படும்போது அதன் உருவம் தாளில் பதியும் "ஒளிப்பட ஓவிய" நுட்பம் அவரைக் கவர்ந்தது. தாளில் பதிந்த உருவத்தை நிலைப்படுத்தும் கேலோடைப் செய்முறை குறித்தும் அறிந்தார்.

1841ஆம் ஆண்டில் ஒளிப்பட கருவியின் அணுக்கம் அவருக்குக் கிட்டியது. சிலர் அட்கின்சை முதல் பெண் ஒளிப்படவியலாளராக கருதுகின்றனர். வேறு சிலர்  வில்லியம் பாக்சு டால்போட்டின் மனைவி கான்சுடன்சு டால்போட்டை முதல் ஒளிப்படம் எடுத்த பெண்மணியாகக் கருதுகின்றனர். ஒளிப்படக் கருவியால் அன்னா எடுத்த எந்தவொரு ஒளிப்படமோ கான்சுடன்சு எடுத்த எந்தவொரு ஒளிப்படமோ கிடைக்காதமையால், இதற்கு தீர்வு காணப்படவில்லை.

பரப்புப் பண்பாட்டில்

மார்ச் 16,  2015 அன்று  இணையத் தேடுபொறி கூகுள் அட்கின்சின் 216வது பிறந்தநாளை தனது தேடல் பக்கத்தில் கிறுக்கல் (டூடுள்] படிமத்தை வெளியிட்டுக் கொண்டாடியது.

மேற்சான்றுகள்

வெளியிணைப்புகள்

 
 

 

2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
1799 பிறப்புகள்
1871 இறப்புகள்
ஒளிப்படக்கலை
பெண் அறிவியலாளர்கள்
பெண் தாவரவியலாளர்கள்
ஆங்கிலேயத் தாவரவியலாளர்கள்
கைவல்யசாமி

கைவல்யசாமி (1877--1953) என்பவர் ஒரு எழுத்தாளராகவும் பேச்சாளராகவும் இருந்தார். இந்துமதத்தில் நிலவும் குருட்டு நம்பிக்கைககளையும் இந்துமதத் தொன்மக் கதைகளின் பொய்களையும் ஆராய்ந்து நூற்றுக்கணக்கில் கட்டுரைகளை எழுதியவர்.

பிறப்பும் படிப்பும் 

கைவல்யசாமி கேரளத்தில் கள்ளிக்கோட்டையில் பிறந்தார். இவரது இயற்பெயர் பொன்னுச்சாமி ஆகும். திருச்சிராப்பள்ளியில் ஏழாம் வகுப்பு வரை படித்தார். பின்னர் கரூரில் மவுனசாமி மடத்தில் சேர்ந்து சமய இலக்கியங்களைக் கற்றார்.  "கைவல்ய நவநீதம்" என்னும் சைவ சமய நூலை நன்றாகக் கற்றுத் தேர்ச்சிப் பெற்றார். எனவே "கைவல்ய சாமியார்" என்று மக்கள் இவரை அழைக்கலாயினர்.

பெரியார் ஈ. வெ. இரா. நட்பு 

கைவல்யசாமி 1903 ஆம் ஆண்டில் பெரியார் ஈ. வெ. இராமசாமியைச் சந்திக்கும் வாய்ப்புக் கிடைத்தது. திருச்செங்கோடு அருகில் இளம்பிள்ளை என்னும் ஓர் ஊரில் ஒரு நிலக்கிழார் இல்லத்தில் ஈ.வெ இரா. வும் கைவல்யசாமியும் அருகருகே அமர்ந்து விருந்து உண்டனர். அப்போது பெரியார் குடிநீர் தீர்ந்துவிட்ட குவளையில் குடிக்கத் தண்ணீர் கேட்டார். அங்கிருந்த உணவுப் பரிமாறிய பார்ப்பனர் அக்குவளையைக் கையிலெடுத்து குடிநீரை ஊற்றினார். அதைப் பார்த்த தலைமைச்  சமையல்காரர், "சூத்திரன் தொட்ட பாத்திரத்தை ஏன் தொட்டாய்?"  என்று கூறிக் கண்டித்தார். அப்போது  உணவு சாப்பிட்டுக் கொண்டிருந்த கைவல்யசாமி ஆத்திரம் அடைந்து  சோற்றுக்கையுடன்  சமையல்காரப் பார்ப்பனர் கன்னத்தில் ஓங்கி அறைந்தார். "சூத்திரன் என்றால் ஆத்திரம் கொண்டு அடி"  என்னும் சொலவம் இவ்வாறு தோன்றியதே ஆகும்.

எழுத்தும் பேச்சும் 

குடிஅரசு (இதழ்), திராவிடநாடு (இதழ்) போன்ற இதழ்களில் ஏராளமான கட்டுரைகளை எழுதினார். அவை பெரும்பாலும் இந்து சமயப் புராணப் 
புரட்டுகளையும் இதிகாசங்கள் இந்துமத விழாக்கள் ஆகியவற்றின் பொருந்தாத மூடநம்பிக்கைகளையும் அம்பலப்படுத்துவதாக இருந்தன. 1929 ஆண்டு முதல் பல மாநாடுகளிலும் கூட்டங்களிலும் பேசினார். "கைவல்ய சாமியின் எழுத்தும் பேச்சும் பகுத்தறிவுப் பால பாடங்களாக விளங்குகின்றன" என்று வே. ஆனைமுத்து தம் தொகுப்புநூலில் தெரிவித்துள்ளார். 

கைவல்யசாமி கோபிச் செட்டிப்பாளையத்துக்கு  அருகில் பங்களாபுதூரில் 1953 ஆம் ஆண்டில் காலமானார்.

உசாத்துணை

பெரியார் ஈ.வெ இரா. சிந்தனைகள், பதிப்பாசிரியர் வே.ஆனைமுத்து

திராவிட இயக்க எழுத்தாளர்கள்
ஜேசன் ஹோல்டர்

ஜேசன் ஒமார் ஹோல்டர் (Jason Omar Holder, பிறப்பு: நவம்பர் 5, 1991) பார்படோசு துடுப்பாட்ட வீரர். ஜேசன் தனது முதலாவது ஒருநாள் பன்னாட்டுப் போட்டியல் மேற்கிந்தியத் தீவுகள் அணிக்காக 2013 சனவரியில் ஆத்திரேலியாவுக்கு எதிராக விளையாடினார். இதன் பின்னர் ஐபிஎல்வில் விளையாடுவதற்காக சென்னை சூப்பர் கிங்ஸ் அணியினால் ஏலத்தில் வாங்கப்பட்டார். மேற்கிந்தியத் தீவுகள் அணியின் தலைவர் டுவைன் பிராவோ பதவியில் இருந்து அகற்றப்படட்தை அடுத்து ஜேசன் ஹோல்டர் தலைவராகத் தெரிவு செய்யப்பட்டார். மேற்கிந்தியத் தீவுகளின் மிகவும் இளமையான தலைவர் (23 அகவை) இவராவார்.

மேற்கோள்கள்

வாழும் நபர்கள்
1991 பிறப்புகள்
மேற்கிந்தியத் தீவுகளின் துடுப்பாட்டக்காரர்கள்
பார்படோசு விளையாட்டு வீரர்கள்
தினேசு ராம்தின்

தினேசு ராம்தின் (Denesh Ramdin, பிறப்பு: 13 மார்ச் 1985) மேற்கிந்தியத் தீவுகளின் துடுப்பாட்ட வீரர். இவர் டிரினிடாட்டைச் சேர்ந்த இந்திய வம்சாவழியினர் ஆவார்.

வலக்கை மட்டையாளரான இவர் பொதுவாக குச்சக் காப்பாளராக விளையாடுகிறார். 2004 முதல் இவர் உள்ளூரில் திரினிடாட் டொபாகோ துடுப்பாட்ட அணிக்காக விளையாடி வருகிறார். 2005 சூலையில் இவர் தனது முதலாவது தேர்வுத் துடுப்பாட்டத்தை இலங்கை அணிக்கெதிராகவும், ஒருநாள் போட்டியை இந்திய அணிக்கு எதிராகவும் விளையாடினார்.

2010 ஆம் ஆண்டில் ராம்தின் மேற்கிந்திய அணியில் இருந்து விலக்கப்பட்டு, மீண்டும் 2011 இல் சேர்த்துக் கொள்ளப்பட்டார். 2014 மே மாதம் முதல் தேர்வுத் துடுப்பாட்ட அணித் தலைவராக இருந்து வருகிறார்.

பன்னாட்டு சதங்கள்

தேர்வு சதங்கள்

ஒருநாள் சதங்கள்

மேற்கோள்கள்

வெளி இணைப்புகள்
ESPNcricinfo player profile
CricketArchive statistics

1985 பிறப்புகள்
வாழும் நபர்கள்
மேற்கிந்தியத் தீவுகளின் துடுப்பாட்டக்காரர்கள்
திரினிடாட் டொபாகோ விளையாட்டு வீரர்கள்
அம்ஜத் அலி கான்

உஸ்தாத் அம்ஜத் அலி கான் (Amjad Ali Khan, பிறப்பு: 9 அக்டோபர் 1945) இந்தியாவைச் சேர்ந்த பாரம்பரிய சாரோட் இசைக் கலைஞர் ஆவார். இசைக் குடும்பத்தில் பிறந்த இவர் 1960 முதல் இந்தியாவிலும் வெளிநாடுகளிலும் இசைக் கச்சேரிகள் நடத்தி வருகிறார். இந்திய அரசு 2001 ஆம் ஆண்டு இவருக்கு இந்தியாவின் இரண்டாவது உயரிய விருதான பத்ம விபூசன் விருதை வழங்கியது.

இளமைக்காலம்
இவர் இந்திய நகரமான குவாலியரில் பிறந்தார். இவரது இயற்பெயர் மசூம் அலி கான். இவரது பெற்றோர்களான ஹபிஸ் அலி கான் மற்றும் ரஹத் ஜஹான் அகியோருக்கு ஏழாவது குழந்தையாக இவர் பிறந்தார். இவரது பெற்றோர் குவாலியர் அரசவைக் கலைஞர்கள் ஆவார். இவர் இவரது குடும்பத்தின் ஆறாவது தலைமுறை சாரோட் இசைக் கலைஞர் ஆவார். இவரது குடும்பம் சாரோட் இசைக் கருவியைக் கண்டுபிடித்தவர்கள் என நம்பப்படுகிறது.

வாழ்க்கை
இவரது முதல் திருமண விவாகரத்திற்குப் பின்னர் சுப்புலெக்சுமி எனும் வங்காளப் பரதநாட்டியக் கலைஞரை மணந்தார். இவர்களுக்கு இரண்டு மகன்கள் உண்டு.

விருதுகள்
இவர் கீழ்க்கண்ட விருதுகளைப் பெற்றுள்ளார்,
 1975 பத்ம ஶ்ரீ
 1989 சங்கீத நாடக அகதெமி
 1991 பத்ம பூசண்
 2001 பத்ம விபூஷண்
 2011 சங்கீத நாடக அகதெமி
 2004 ஃபுகாகோ ஆசிய கலாச்சார விருது

மேற்கோள்கள்

இந்துஸ்தானி இசைக் கலைஞர்கள்
1945 பிறப்புகள்
வாழும் நபர்கள்
இந்திய முஸ்லிம்கள்
பத்மசிறீ விருது பெற்ற கலைத் துறையினர்
சவாரி இயந்திரன்

பொதுவாக ஒட்டக ஓட்டப் பந்தயத்தில் மனித ஓட்டுநருக்கு(சிறுவர்களுக்கு) மாற்றாக சவாரி இயந்திரன் பயன்படுத்தப்படுகிறது. 2004 ஆம் ஆண்டு முதலில் கத்தரில் உருவாக்கப்பட்ட சவாரி இயந்திரன், ஐக்கிய அரபு எமிரேட்ஸ், சவுதி அரேபியா, மற்றும் பஹ்ரைன் ஒட்டகம் பந்தய வழக்கில் பெரும்பாலும் பயன்படுத்தப் படுகிறது.

மேற்கோள்கள்

விளையாட்டுகளில் விலங்குகள்
அல்ஃபாவும் ஒமேகாவும்

அல்ஃபாவும் ஒமேகாவும் அல்லது அல்ஃபா ஒமேகா (Alpha (Α அல்லது  α) and Omega (Ω அல்லது ω)) என்பது கிரேக்க அரிச்சுவடியிலுள்ள முதலாவது மற்றும் கடைசி எழுத்துக்களாகும். இது திருவெளிப்பாட்டில் கடவுளின் அல்லது கிறிஸ்துவின் பெயராகவும் குறிப்பிடப்படுகிறது. இச் சோடி எழுத்துக்கள் கிறித்தவக் குறியீடாகப் பயன்படுத்தப்பட்டு வருகிறது. இது கிறிஸ்தவச் சிலுவை, காய் ரோ மற்றும் ஏனைய கிறித்தவக் குறியீடுகளுடன் சேர்க்கப்படுகிறது.

உசாத்துணை

வெளி இணைப்புகள் 

Catholic Encyclopedia
Jewish Encyclopedia

கிறித்தவக் குறியீடுகள்
திருவெளிப்பாடு
பஞ்ச பட்சி சாத்திரம்

பஞ்ச பட்சி சாஸ்திரம் என்பது அறுபத்து நான்கு கலைகளுள் ஒன்றாக கருதப்படுகிறது. இதனை சிவபெருமான் பார்வதி தேவியிடம் கூறியதாக நம்பிக்கை. இந்தக் கலையை அறிந்தோர் எதிரிகளை வெல்வர் என்பது நம்பிக்கையாகும். இதனால் கத்திக்கட்டு சேவல் சண்டை, கிடா சண்டை, சிலம்பம் போன்ற விளையாட்டுகளினை விளையாடுவதற்கு காலம் மற்றும் வெற்றி வாய்ப்பினை கணிக்க இந்த பட்ச பட்சி சாஸ்திரத்தினை கற்கின்றனர்.  பஞ்ச பட்சி சாத்திரத்தினைக் கொண்டு ஐந்து பறவைகளின் குணநலன்களை மனிதனோடு ஒப்பிட்டு பார்க்கும் வழக்கம் உள்ளது. இம்முறையில் ஒருவர் பிறக்கும் நட்சத்திரத்தின் அடிப்படையில் அவருக்கான பறவை தீர்மானிக்கப்படுகிறது. பஞ்ச பட்சிகள் எனக் கூறப்படும் பறவைகளாவன, வல்லூறு, ஆந்தை, காகம், கோழி, மயில் என்பனவாகும்.

குரு வழி 
பட்சிபட்சி சாஸ்திரம் குருவழியாக சீடர்களுக்கு கூறப்பட்டு வந்தது. இந்த சாஸ்திரத்தின் தோற்றம் மற்றும் நூலாக்கம் பற்றி இரு வேறு கருத்துகள் நிலவுகின்றன.

சிவபெருமான் பஞ்ச பட்சி சாஸ்திரத்தினை பார்வதி தேவியிடம் கூறினார். பார்வதி தேவி சூர சம்ஹாரத்தினை நிகழ்த்துவதற்காக முருகனிடமும், முருகப் பெருமான் அகத்தியர் போன்ற சித்தர்களுக்கும் இக்கலையை எடுத்துரைத்தனர்.

சித்தர்கள் தங்களின் சீடர்களுக்கு கற்பித்தனர். இவ்வாறாக குரு வழியிலேயே பஞ்ச பட்சி சாஸ்திரம் கூறப்பட்டு வந்துள்ளது. இந்த குரு முறை குறித்து நிலவும் மற்றொரு கருத்து.. சிவபெருமான் பார்வதி தேவிக்கு பட்சி சாஸ்திரத்தினை சொல்ல, பார்வதி தேவி நந்தியிடம் சொல்ல, நந்திதேவர் போகரிடம் சொல்ல, போகர் பஞ்சபட்ச சாஸ்திரம் என்ற நூலை தந்தார். அதன் பிறகு போகரின் சீடரான உரோமரி போகர் கூறுவதைக்கேட்டு உரோமரிசியும் 
பஞ்ச பட்சி குறித்தான ஓர் நூலை இயற்றியுள்ளார். உரோமரிசி இயற்றிய நூலுக்கு வினாடி பஞ்சபட்சி சாஸ்திரம் என்று பெயர்.

பழமையான நூல்கள்

பஞ்ச பட்சிகள்

பஞ்ச என்றால் ஐந்தினைக் குறிக்கும். பட்சிகள் என்றால் பறவைகள். வல்லூறு,ஆந்தை,காகம்,கோழி,மயில் என ஐந்து வகையான பறவைகளைக் கொண்டு இந்த சாஸ்திரம் கணிக்கப்படுகிறது.

27 நட்சத்திரங்கள், 12 ராசிகள், 9 கிரகங்கள் என அனைத்தும் இந்த பஞ்ச பட்சிகளுக்குள் அடக்கம் என்று கூறுகிறார்கள்.

வளர்பிறை பகல் தொழில்

நட்சத்திரங்களுக்கான பறவைகள்

படுபட்சி நாள்
இந்த சாத்திரத்தில் படுபட்சி நாள் என்றொரு சொல்லாக்கம் உள்ளது. இது பறவையின் எதிர்மறை நாளைக் குறிப்பதாகும். இந்நாளில் பறவைக்கு உரிய நபர்களுக்கு நாள் எதிர்மறை விளைவை ஏற்படுத்தும் என்பது நம்பிக்கையாகும்.

தொடர்புடைய நூல்கள்
 பஞ்சபட்சி சாஸ்திரம் - பிரகஸ்பதி - நர்மதா பதிப்பகம்
 பஞ்சபட்சி சாஸ்திரம்- மணிமேகலை பிரசுகம் 
 போகமுனிவர் பஞ்ச பட்சி சாஸ்திரம் உரையுடன் - ஆர்.சி.மோகன் - தாமரை நூலகம்
 உரோமரிஷி வினாடி பஞ்சபட்சி சாஸ்திரம்  - ஆர்.சி.மோகன் - தாமரை நூலகம்
 பஞ்சபட்சி சாத்திரம் - டாக்டர். புலிப்பாணி சுந்தரவரதாச்சாரியார் - தஞ்சாவூர் சரஸ்வதி மஹால், நூலக வெளியீட்டு எண் 213

ஆதாரங்கள்

வெளி இணைப்புகள்
பஞ்சபட்ஷி 

சோதிடம்
குருந்தன்கோடு

குருந்தன்கோடு என்பது இந்தியாவில் கன்னியாகுமரி மாவட்டத்தில் கல்குளம் வட்டத்திலிருக்கும் குருந்தன்கோடு ஊராட்சி ஒன்றியத்தின் நிர்வாகத் தலைமையிடமும், குருந்தன்கோடு ஊராட்சியின் ஒரு சிற்றூர் ஆகும். இது திங்கள்நகரிலிருந்து சுமார் 5 கி.மீ. தொலைவில் உள்ளது.

ஊராட்சிகள் 
குருந்தன்கோடு ஊராட்சி ஒன்றியத்துக்குட்பட்ட ஊராட்சிகள்
கக்கோட்டுதலை
முட்டம்
குருந்தன்கோடு
நெட்டாங்கோடு
கட்டிமாங்கோடு
தென்கரை
வெள்ளிசந்தை
சைமன்காலனி
தலக்குளம்

மேற்கோள்கள் 

கன்னியாகுமரி மாவட்டத்திலுள்ள ஊர்களும் நகரங்களும்
தமிழ்நாடு அரசுப் போக்குவரத்துக் கழகம், மதுரை

தமிழ்நாடு அரசுப் போக்குவரத்துக் கழகம், மதுரை என்பது பாண்டியன் போக்குவரத்து கழகம் ஆகும்.

தமிழ்நாட்டில் சென்னைக்கு அடுத்தபடியாக ,மதுரையில்  அரசு டவுன் பேருந்துகள் மட்டும் இயக்கப்படுகிறது

வரலாறு 
1972 ஆம் ஆண்டு பாண்டியன் போக்குவரத்துக் கழகம் என்ற பெயரில் உருவாக்கப்பட்டது. பின்னர் 1996-ம் ஆண்டு தமிழ்நாடு அரசுப் போக்குவரத்துக் கழகம், மதுரை எனப் பெயர்மாற்றம் செய்யப்பட்டது. இப்போக்குவரத்துக்கழகத்திலிருந்து 1974-ம் ஆண்டு 104 பேருந்துகள் பிரிக்கப்பட்டு கட்டப்பொம்மன் போக்குவரத்துக் கழகம் உருவாக்கப்பட்டது.  1974-ம் ஆண்டு இதிலிருந்து 62 பேருந்துகள் பிரிக்கப்பட்டு சோழன் போக்குவரத்துக் கழகம் உருவாக்கப்பட்டது. மேலும் 1986-ம் ஆண்டு 446 பேருந்துகள் பிரிக்கப்பட்டு இராணி மங்கம்மாள் போக்குவரத்துக் கழகம் உருவாக்கப்பட்டது.

சேவை வழங்கும் மாவட்டங்கள்
இந்த மதுரை போக்குவரத்துக் கழகமானது நான்கு மாவட்டங்களில் மட்டுமே தனது சேவையை வழங்குகிறது. தமிழகத்தில் மற்ற அரசு போக்குவரத்து கழகங்கள் வருமானத்தை ஒப்பிடும் போது இந்த மதுரை போக்குவரத்து கழக வருமானம் குறைவாகவே காணப்படுகிறது.

 மதுரை மாவட்டம்
 திண்டுக்கல் மாவட்டம்
 தேனி மாவட்டம்
 விருதுநகர் மாவட்டம்

இதனையும் காண்க
 மாநகரப் போக்குவரத்து கழகம் - சென்னை
 அரசு விரைவுப் போக்குவரத்துக் கழகம்
 தமிழ்நாடு அரசுப் போக்குவரத்துக் கழகம் - விழுப்புரம்
 தமிழ்நாடு அரசுப் போக்குவரத்துக் கழகம் - கும்பகோணம்
 தமிழ்நாடு அரசுப் போக்குவரத்துக் கழகம் - சேலம்
 தமிழ்நாடு அரசுப் போக்குவரத்துக் கழகம் - கோவை
 தமிழ்நாடு அரசுப் போக்குவரத்துக் கழகம் - திருநெல்வேலி

ஆதாரங்கள் 
தமிழ்நாடு அரசுப் போக்குவரத்துக் கழகம், மதுரை அலுவல் இணையதளம்
தமிழ்நாட்டுப்_போக்குவரத்து
தென்னிந்திய திரைப்பட ஒளிப்பதிவாளர்கள் சங்கம்

தென்னிந்திய திரைப்பட ஒளிப்பதிவாளர்கள் சங்கம் என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.

சங்கத்தின் தோற்றம்
இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.

சங்கத்தில் சேர தகுதிகள்
தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.

விருதுகள்
இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தித் திரைப்படங்களுக்கு விருதுகள் தரப்படுகின்றன.

இவற்றையும் காண்க

ஆதாரங்கள்

வெளி இணைப்புகள்

திரைச் சங்கங்கள்
திரைப்படம்
ஹிப்ஹாப் தமிழா

இப்பாப்பு தமிழா () என்பது ஒரு தமிழ்நாட்டு தமிழ் சொல்லிசை இசைக்குழு ஆகும். இதில் ஆதியும் ஜீவாவும் முக்கிய கலைஞர்கள் ஆவார்கள். 2015இல் இருந்து இவர் தமிழ்த் திரைப்படங்களில் இசையமைத்து வருகிறார். இவர் பல ஆல்பம் பாடல்களுக்கு இசையமைத்துள்ளார். இவர் ஆம்பள திரைப்படத்தின் வழியாக திரைக்கு அறிமுகமானார். இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள்.

ஈரோடு மாவட்டத்தில், கோபிச்செட்டிப்பாளையத்தை சேர்ந்தவரான ஆதி பள்ளி நாட்களில் கவிதை எழுதுவதில் ஆர்வமாகவும் ராப் இசையால், ஈர்க்கப்பட்டவராகவும் இருந்தார். ஓய்வு நேரங்களில் வீட்டில் இருந்த கணினியில் இசைக்கோர்வை மென்பொருளை நிறுவி தான் எழுதிய பாடல்களை ராப் இசையில் பாடி எதாவது பதிவுசெய்துவருவதை வழக்கமாக கொண்டார். 2005இல் யூடியூப் இந்தியாவில் அறிமுகமானபோது அதில் தான் பதிவுசெய்த பாடல்களை ‘ஹிப்ஹாப் தமிழன்’ என்ற பெயரில் பதிவுசெய்தார். அந்த நேரத்தில் ஆர்க்குட் வழியாக சென்னையைச் சேர்ந்த ஜீவாவுடன் நட்பு ஏற்பட்டது இவரும் இசையில் ஆர்வமுள்ளவர். இருவரும் இசை சம்பந்தமான நூல்களைப் படிப்பது, யூடியூப் டுடோரியல் வழியாக கீபோர்ட் வாசிக்கக் கற்றுக்கொள்வது என கிட்டத்தட்ட ஐந்து ஆண்டுகள் தீவிரமாக இசையில் இறங்கி, தங்களுடைய பாடல்களை யூடியூபில் பதிவேற்றிவந்தனர்.

2011இல் இளநிலை பொறியியல் படிப்பை முடித்த ஆதி இசையில் முழு மூச்சாக இறங்கப்போவதாக முடிவெடுத்து வீட்டை எதிர்த்து சென்னை புறப்பட்டார் இவருடன் படிப்பை பாதியில்விட்டுவிட்ட ஜீவாவும் சென்னையில் வீடெடுத்து தங்கினார். ஆதியும் ஜீவாவும் தங்களுடைய சொந்த ராப் பாடல்களைக் கல்லூரி நிகழ்ச்சிகளிலும், நிறுவன நிகழ்ச்சிகளிலும் மேடை ஏற்றினர். ஆனால் அதில் தங்கள் வாழ்க்கையை நடத்த போதிய பணம் கிடைக்காத சூழல் நிலவியது. வேறுவழியின்றி ஊருக்கே போன ஆதி வீட்டில் சம்மதம் வாங்கி மீண்டும் சென்னைக்கு வந்து எம்.பி.ஏ. படித்தார். 2012இல் ஹிப்ஹாப் தமிழன் ஆல்பத்தை ஜீவாவும் ஆதியும் தயாரிக்க, திங்க் மியூசிக் நிறுவனம் வெளியிட்டது. யூடியூபில் 10 லட்சத்துக்கும் மேற்பட்டவர்கள் இந்த ஆல்பத்தைப் பின்தொடர ‘ஹிப்ஹாப் தமிழன்’ என்கிற பெயர் பிரபலமானது.

திரை இசையில் 
தற்செயலாக அனிருத்தை ஆதி சந்திக்க அதன்பிறகு, ஹிப்ஹாப் கலைஞராக ‘வணக்கம் சென்னை’ படத்தில் ‘சென்னை சிட்டி கேங்க்ஸ்டர்’ பாட்டு மூலம் திரைப்படத்தில் அறிமுகமானார் ஆதி. ‘ஆம்பள’ திரைப்படத்தில் இசையமைப்பாளராக சுந்தர். சி முதன்முதலில் வாய்ப்பு வழங்கினார். அந்தப் படம் பாடல்களுக்காக ஓரளவு பேசப்பட்டது. அதைத் தொடர்ந்து பல படங்களுக்கு இசையமைத்தனர். மீசைய முறுக்கு திரைப்படத்தின் வழியாக இயக்குநராகவும், கதா நாயகனாகவும் ஆதி அறிமுகமானார்.

இசைத்தொகுப்புகள்

படமனை தொகுப்புகள்

இசையமைப்பாளராக 
{| class="wikitable sortable"
|-
! style="background:#B0C4DE;" | ஆண்டு
! style="background:#B0C4DE;" | திரைப்படம்
! style="background:#B0C4DE;" | குறிப்புகள்
|-
| rowspan="3"|2015 || ஆம்பள ||
|-
| இன்று நேற்று நாளை || 
|-
| தனி ஒருவன்|| 
|-
| rowspan = "4"|2016 ||
"அரண்மனை 2" ||
|-
"கத்தி சண்டை" ||

 "}

பாடகராக

மேற்கோள்கள்

வெளி இணைப்புகள் 
 
 
 
 

தமிழ்த் திரைப்பட இசையமைப்பாளர்கள்
இந்தியத் தமிழ் சொல்லிசைக் குழுக்கள்
தமிழ்த் திரைப்படப் பின்னணிப் பாடகர்கள்
தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
கல்லூரி (திரைப்படம்)

கல்லூரி என்பது 2007 இல் தமிழில் வெளிவந்த திரைப்படமாகும். இத்திரைப்படத்தினை பாலாஜி சக்திவேல் இயக்கியிருந்தார். இயக்குநர் சங்கரின் தயாரிப்பு நிறுவனமான எஸ் பிச்சர்ஸ் இத்திரைப்படத்தினை தயாரித்திருந்தது. இத்திரைப்படத்தில் அகில், தமன்னா போன்றோர் முக்கிய கதாப்பாத்திரங்களில் நடித்திருந்தனர்.

நா. முத்துக்குமார் இத்திரைப்படத்திற்கு பாடல்களை எழுதியுள்ளார். செழியன் ஒளிப்பதிவாளராக பணியாற்றியுள்ளார். இத்திரைப்படமானது 2000 ஆவது ஆண்டில் நடந்த தருமபுரி பேருந்து எரிப்பினை அடிப்படையாக வைத்து உருவாக்கப்பட்டது.

நடிகர்கள்

அகில் முத்துச்செல்வனாக 
தமன்னா (நடிகை) ஷோபனாவாக 
பரணி என ரமேஷ் *கயல்விழியாக ஹேமலதா 
சலீமாவாக மாயா ரெட்டி 
 நாகராணியாக சைலதா 
ஆல்பர்ட்டாக பிரகாஷ் 
காமக்ஷிநாதன் காமக்ஷிநாதன் 
ஆதிலட்சுமியாக ராஜேஸ்வரி 
திசைகள் அருண்குமார் அய்யனாராக 
கார்த்தியாக முகமது முஃபக் 
பாலமுருகன் 
அருன் குமார் 
அலெக்ஸ் 
வினோத் இருவராக 
 விரிவுரையாளராக சிவக்குமார் 
 விரிவுரையாளராக உஷா எலிசபெத்

இசை 

நா. முத்துக்குமார் பாடல்வரிகள் எழுதியுள்ளார்.  ஜோசுவா ஸ்ரீதர் இசையமைத்துள்ளார்.

ஆதாரங்கள்

வெளி இணைப்புகள்

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமன்னா நடித்த திரைப்படங்கள்
நீலகண்ட பிரம்மச்சாரி

நீலகண்ட பிரம்மச்சாரி (Neekakanda Brahmachary) (திசம்பர் 4,1889 - மார்ச்சு 4 1978) 1911-ஆம் ஆண்டில் மணியாச்சி ரயில் நிலையத்தில் வாஞ்சிநாதனால்  சுட்டுக் கொல்லப்பட்ட மாவட்ட ஆட்சியர் ஆசு கொலை வழக்கில் முதல் குற்றவாளியாகச் சேர்க்கப்பட்டவர்..

இந்திய விடுதலை இயக்கப் போராட்டத்தில்  இளம் வயதில், 20,000 போராளிகளை ஒன்று திரட்டிப் புரட்சி இயக்கம் ஒன்றை தோற்றுவித்துப் போராடியவர். வாழ்வின் பெரும்பகுதியை இந்தியா, பாக்கித்தான், மியான்மர் நாட்டுச் சிறைகளில் கழித்தவர்.

வாழ்வின் பிற்பகுதியில் விரக்தியுற்று சந்நியாசம் பெற்று மைசூர் அரசில் நந்தி மலையடிவாரத்தில் ஆசிரமம் அமைத்துக் கொண்டு சிரீ ஓங்காரானந்த சுவாமி என்ற பெயரில், தனது 88-ஆவது வயதில் 4 மார்ச்சு 1978-இல் காலமானவர்.

இளமை
சீர்காழியை அடுத்த எருக்கூர் எனும் கிராமத்தில் சிவராமகிருஷ்ணன் –சுப்புத்தாயி தம்பதிகளுக்கு,  டிசம்பர் 4,1889-ஆன் ஆண்டில் மூத்த மகனாகப் பிறந்தவர். சீர்காழி சபாநாயக முதலியார் இந்து உயர்நிலைப் பள்ளியில் ஒன்பதாம் வகுப்பு வரை படித்தவர்.

இந்திய விடுதலை இயக்கத்தில்
1905-இல் லார்டு கர்சான் வங்காளத்தை இரண்டாகப் பிரித்த போது, நாடு முழுவதும் கொந்தளிப்பு ஏற்பட்டது.

அதே காலத்தில் நீலகண்டர், இரகசிய இயக்கமான 'அபினவ பாரத இயக்கத்தை' 1907-ஆம் ஆண்டில் தொடங்கி, இந்திய விடுதலை இயக்கத்தில் தீவிர பங்காற்றினார். அதனால் நீலகண்டனை ஆங்கிலேயே உளவுக் காவல்துறையினர் இரகசியமாகக் கண்காணிக்கத் தொடங்கினர். இவர் தன் பெயரோடு 'பிரம்மச்சாரி' எனும் பெயரை இணைத்துக் கொண்டார்.  "சூர்யோதயம்" எனும் பத்திரிகையை தொடங்கினார். காங்கிரஸ் கட்சியில் உள்ள தீவிர குணம் படைத்த வ. உ. சிதம்பரம் பிள்ளை, பிபின் சந்திரபால், பாரதியார், சிங்காரவேலர் போன்றவர்களுடன் நட்பு கொண்டவர்.

ஆஷ் துரையைக் கொன்ற வாஞ்சிநாதன், வனத்துறையில் வேலை பார்த்து வந்ததால் தனக்கு ஒரு மான் தோல் வேண்டும் என்று நீலகண்டன் ஒரு கடிதம் எழுதியிருந்தார். அந்தக் கடிதம் காவல்துறையினரிடம் சிக்கியதால் வாஞ்சிநானுக்குத் துணை நின்றதாக நீலகண்டனும் கைது செய்யப்பட்டார். ஆஷ் கொலை வழக்கில் குற்றம் சாட்டப்பட்டவர்கள் 14 பேர். இவர்கள் அனைவரும் 25 வயதுக்குட்பட்டவர்கள். அப்போது நீலகண்ட பிரம்மச்சாரியின் வயது 21. நீலகண்டருக்கு ஏழாண்டுகள் சிறை தண்டனை விதிக்கப்பட்டது..

சிங்காரவேலரின் தொடர்பால், "பொதுவுடமைக் கட்சியின் துண்டுப் பிரசுரங்கள் வெளியிட்ட  குற்றத்திற்காக 1922-இல் பத்து ஆண்டுகள் ரங்கூன் சிறையில் அடைக்கப்பட்டார்.

துறவறம்
சிறை வாழ்க்கையில் விரக்தி ஏற்பட்டு 1931-ஆம் ஆண்டில்  துறவறம் பூண்டு, டிசம்பர் 1933-இல் மைசூர் சமஸ்தானத்தில் நந்தி கிராமம் அருகே சென்னகிரியில் ஓம்கார் எனும் பெயரில் ஆசிரமம் அமைத்தார்.

எழுதிய நூல்கள்
மெய் ஒப்புதல்
உபதேசம்
தேர்ந்தெடுத்த சொற்பொழிவுகள்

மறைவு
தனது 88-ஆவது வயதில் 4 மார்ச் 1978-ஆம் ஆண்டில் உடல்நலக் குறைவால் காலமானார்.

ஆதாரம்
புரட்சி வீரர் நீலகண்ட பிரம்மச்சாரி, எழுதியவர், ரா. அ. பத்மநாபன், மணிவாசகர் பதிப்பகம் வெளியிடு

மேற்கோள்கள்

தமிழ்நாட்டு இந்திய விடுதலைப் போராட்ட வீரர்கள்‎
1889 பிறப்புகள்
1978 இறப்புகள்
தஞ்சாவூர் மாவட்ட நபர்கள்
மம்மி வாட்டா

மம்மி வாட்டா (Mami Wata அல்லது Mammy Water) என்பது மேற்கு, மத்திய, தெற்கு ஆப்பிரிக்காவிலும், அவர்கள் குடியேறிய அமெரிக்கக் கண்டத்திலும் வணங்கப்படும் ஒரு தாய் தெய்வம், தண்ணீர் தெய்வம் ஆகும். இத்தெய்வம் பெரும்பாலும், பெண்தெய்வமாகவே வணங்கப்படுகிறது என்றாலும் சில இடங்களில் ஆண் தெய்வமாகவும் வணங்கப்படுகிறது. இயற்கையைத் தெய்வமாக வழிபடும் மரபு உலகம் முழுவதும் இருந்துள்ளது. கிறிஸ்துவம், இசுலாம், இந்து போன்ற பெரும் மதங்கள் தோன்றுவதற்கு முன்பு இருந்த நாட்டார் தெய்வங்கள் அனைத்தும் இயற்கையைக் குறிப்பவைதான். மம்மி வாட்டா  அம்மாதிரியான தெய்வங்களுள் ஒன்று.

உருவம்
இத்தெய்வத்தின் முடி நீண்டதாகவும், சுருண்டும், கறுத்தும் காணப்படுகிறது.  மம்மி வாட்டா உருவம் கலை ரீதியாக இன்றும் கொண்டாடப்படும் தொன்ம வடிவமாக உள்ளது. மம்மி வாட்டா சிலைகள் கி.பி. 4-ம் நூற்றாண்டைச் சேர்ந்தவை எனச் சொல்லப்படுகின்றன. இன்று கிடைக்கும் மம்மி வாட்டா ஓவியங்கள், மிகப் பிரம்மாண்டமாக காட்சி தருகின்றன. அடர்ந்த சுருள் கூந்தலை விரித்துப் போட்டிருக்கும் மம்மி வாட்டா தோளின் குறுக்காக மலைப்பாம்பை அணிந்திருப்பாள்.
பழமையான சிலைகளிலும் இந்த உருவமே செதுக்கப்பட்டிருக்கிறது; ஆடைகள் எதுவும் அணிந்திருக்கவில்லை. பிற்காலப் படங்கள் மம்மி வாட்டாவை ஆடையுடன் பிரம்மாண்டமாகச் சித்திரிக்கின்றன. மம்மி வாட்டா கோயில்கள் ‘மமஸ்ஸீ’ (mamaissii) என அழைக்கப்படுகின்றன. இந்தக் கோயில்களில் பெண்களே பூசாரிகளாக உள்ளனர். அவர்களும் ‘மமஸ்ஸீ’ என்ற பெயரிலேயே அழைக்கப்படுகிறார்கள். தமிழ்த் திராவிட வழிபாட்டுக்கும் மம்மி வாட்டா வழிபாட்டுக்கும் தொடர்பு இருப்பதாக விவியன் ஹண்டர் ஹிண்ரோவின் ஆய்வு முடிவு சொல்கிறது.

மிகப் பழமையான மம்மி வாட்டாவின் கரு எனச் சொல்லப்படும் ஒரு வழிபாட்டுச் சிற்பத்தைத் தமிழ் லிங்க வழிபாட்டுடன் ஒப்பிட்டு இந்த முடிவுக்கு ஹிண்ரோ வருகிறார். இந்தியாவிலும் தண்ணீரைப் பெண் தெய்வமாக வழிபடும் வழக்கம் இருக்கிறது. இங்குள்ள காளி வழிபாட்டுடனும் இதை ஒப்பிடுகிறார் அவர்.

வரலாறு
மம்மி வாட்டா, பரவலாக ஆப்பிரிக்கா முழுவதும் வணங்கப்பட்டுவரும் பெண் தெய்வம். இதன் வரலாறு கிறிஸ்து பிறப்பதற்கு முன்பு வரை செல்கிறது. மம்மி வாட்டா என்ற சொற்களின் அர்த்தம் ‘தண்ணீர்த் தாய்’ எனச் சொல்லப்படுகிறது. Water Mother என்னும் ஆங்கிலச் சொற்களில் இருந்து இந்தச் சொல் உருவானதாகவும் சொல்லப்படுகிறது.

ஆனால் பழமையான எகிப்திய மொழியில் இருந்து திரிந்த சொற்கள்தான் இவை எனத் தற்கால ஆய்வுகள் சொல்கின்றன. இந்தச் சான்றின் அடிப்படையில் மம்மி வாட்டா வழிபாடு முதலில் எகிப்தில் தோன்றியதாகச் சொல்லப்படுகிறது.

அருளும் துடியான தெய்வம்

தமிழக நாட்டார் தெய்வங்களைப் போல மம்மி வாட்டா ஆப்பிரிக்க கண்டப் பகுதிகளில் துடியான தெய்வமாகப் போற்றப்படுகிறாள். சொல்லுக்கடங்காத சூரத்தனங்கள் கொண்டவளாகவும் மம்மி வாட்டா தொன்மக் கதைகளில் சித்திரிக்கப்படுகிறாள். அவளது ஆக்ரோஷத்தை வெள்ளப் பெருக்குக்கும் அவளது கருணையை நீரின் அமைதிக்கும் ஒப்பிடுகிறார்கள்.

துன்பங்களை, வலிகளை, பாவங்களை வாங்கிக்கொண்டு மக்களுக்கு மனசாந்தியை வழங்கக்கூடியவளாகவும் குழந்தையில்லாப் பெண்களுக்கு குழந்தைப் பேற்றை அருளக்கூடியவாளாகவும் மம்மி வாட்டா வணங்கப்படுகிறாள். இன்றைக்கு மம்மி வாட்டா வழிபாடு கியூபா, பிரேசில், நைஜீரியா, கானா, ஜமைக்கா, ஹெய்டி எனப் பல்வேறு நாடுகளில் பரவியிருக்கிறது.﻿﻿﻿

மேற்கோள்

சமயக் கருத்துருக்கள்
ஆப்பிரிக்கா
தென் அமெரிக்கா
ஆப்பிரிக்கக் கடவுள்கள்
இரண்டாம் சோமேசுவரன்

இரண்டாம் சோமேசுவரன் (Somesvara II ஆட்சிக் காலம் 1068-1076 ) இவன் கதக் (தற்போதைய கதக் மாவட்டம்) சுற்றிய பகுதிகளை நிர்வகித்துவந்தான் அவனது தந்தை முதலாம் அமோகவர்சனின் (ஆகவமல்லன்) மரணத்திற்கு பிறகு மேலைச் சாளுக்கிய மன்னனானான்.  இரண்டாம் சோமேசுவரனுக்கு இவன் முதல் மகனாவான். இவனது தம்பியான விக்ரமாதித்தனிடமிருந்து   இவனது பதவிக்கு அச்சுறுத்தல்  தொடர்ந்து இருந்துவந்தது.  இறுதியில் இரண்டாம் சோமேசுவரனிடம் இருந்து ஆறாம் விக்ரமாதித்தன் பதவியைக் கைப்பற்றினானன்.

சோழ படையெடுப்பு
ஆட்சிக்கு வந்த உடன் இரண்டாம் சோமேசுவரன் வீரராஜேந்திர சோழனின் படையெடுப்பை எதிர்கொள்ள வேண்டியிருந்தது . சோழர் படைகள் சாளுக்கிய நாட்டின் மீது படையெடுத்து குட்டி என்ற நகரத்தை (கர்நூல் மாவட்டம் )முற்றுகையிட்டனர். மேலும் கம்பில்லியைத் தாக்கினர்.  சாளுக்கிய பேரரசை காப்பதற்காக அவனது தம்பி விக்ரமாதித்தன் உதவாமல்  சாளுக்கிய அரியணையைக்  கைப்பற்ற இதை வாய்ப்பாகக் கருதினான்.

விக்ரமாதிதனின் சந்தர்ப்பவாதம்
சோழ படையெடுப்பால்  நாட்டில் ஏற்பட்ட குழப்பத்தை விக்ரமாதித்தன் தனக்கு சாதகமாக பயன் படுத்த தகுந்த வாய்ப்பாகக்கிக் கொண்டான். விக்ரமாதித்தன் தனது ஆதரவாளர்களை திரட்டி, அவர்கள்  உதவி மூலம் சோழ மன்னர் வீரராஜேந்திரனிடம் பேச்சுவார்த்தைகளை தொடங்கினான்.விக்ரமாதித்தன் வீரராஜேந்திரன் ஆகியோரின் கூட்டணி ஏற்பட்டது. இதன்மூலம் சாளுக்கிய நாட்டின் தெற்குப்பகுதி விக்ரமாதித்தன்வசம் வந்தது.

சாளுக்கிய உள்நாட்டுப் போர்
வீரராஜேந்திரசோழன் 1070 ல் இறந்தான். இதன் பின்னர் அரசியல் நிலைமை மாறியது. சோழனின் இறப்புக்குப்பின் அவன் மகன் அதிராஜேந்திர சோழன் சோழ அரியணைக்கு வந்தான். அதிராஜேந்திர சோழன் படுகொலை செய்யப்பட்டான். இதனால் உள்நாட்டுக் கலவரங்களும்  குழப்பங்களும் ஏற்பட்டன. இறுதியில் கீழைச்சாளுக்கியரின் நெருங்கிய இரத்த உறவான முதலாம் குலோத்துங்க சோழன் சோழ அரியணைக்கு வந்தான். விக்ரமாதித்தன் முதலாம் குலோத்துங்கனுக்கு எதிரியாக இருந்ததால்,  இரண்டாம் சோமேசுவரன் குலோத்துங்கச் சோழனுடன் உடன்பாடு கொண்டு, விக்ரமாதித்தனைத் தாக்குவதற்கு தயாரானான்.

இரண்டாம் சோமேசுவரனுக்கு ஆதரவாக முதலாம் குலோத்துங்கன் விக்ரமாதித்தன் மீது 1075 இல் தாக்குதலைத் தொடங்கினான். இரண்டாம் சோமேசுவரன் விக்ரமாதித்தனை எதிர் புறமிருந்து  தாக்கினான். இந்த உள்நாட்டுப்போரில் சோமேசுவரன் பெரும் தோல்வியைச் சந்தித்தான். ஆறாம் விக்ரமாதித்தன் சோமேசுவரனைக் கைதுசெய்து சிறையில் அடைத்து 1076இல் தன்னை முழு சாளுக்கிய நாட்டுக்கும் அரசனாக அறிவித்தான்.

மேற்கோள் 
 Nilakanta Sastri, K.A. (1955). A History of South India, OUP, New Delhi (Reprinted 2002).
 Nilakanta Sastri, K.A. (1935). The CōĻas, University of Madras, Madras (Reprinted 1984). 
 Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

மேற்கோள்கள்

மேலைச் சாளுக்கியர்
 இந்திய அரசர்கள்
பொன்காளி அம்மன் கோவில்

பொன்காளி அம்மன் திருக்கோவில் (Ponkaliyamman Temple) தமிழ்நாட்டில் ஈரோடு  மாவட்டம், சிவகிரி, தலையநல்லூரில் அமைந்துள்ளது.  இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. இக்கோவில் முறையே கூறைகுல மற்றும் விளையன்குல கொங்கு வேளாளர் கவுண்டர்கள் குல தெய்வமாக வணங்கப்படுகிறது.

வருடம் தோறும் பங்குனி மாதம் இக்கோவில் திருவிழா நடைபெறுகிறது. இக்கோவில் விழாவின் சிறப்பாக  செவ்வாய் கிழமை அதிகாலை ஆயிரக்கணக்கான மக்கள் ஊஞ்சலூரில் உள்ள காவேரி நதிக்கரையில் இருந்து தலயநல்லூர் கோவில் வரை சுமார் ஒன்பது கிலோமீட்டர் நடந்தே தீர்த்த குடம்,பால் குடம் எடுத்து வருவர்.புதன் கிழமை இரவு நடைபெறும் குதிரை துளுக்குபிடித்தல், தேர் இழுத்தல், தீப்பந்தம் பிடித்தல் நிகழ்ச்சிகளில் பெருமளவு மக்கள் கலந்து கொள்கின்றனர்.

ஈரோட்டில் இருந்து 30 கிலோமீட்டர் தொலைவிலும், கொடுமுடியில் இருந்து 15 கிலோமீட்டர் தொலைவிலும், காங்கேயத்தில் இருந்து சுமார் 30 கி.மீ. தொலைவிலும் கோவில் அமைந்துள்ளது.

மேற்கோள்கள்

வெளி இணைப்புகள் 
 GeoHack - பொன்காளி அம்மன் கோயில்

கோவில் இணையதளம் 
பெண்களின் கவலைகள் போக்கும் பொன்காளி , நாளிதழ்: தினகரன், நாள்: ஆகஸ்டு 23, 2014
சிவகிரி பொன்காளியம்மன் கோவில் தேர்த் திருவிழா: தீப்பந்தங்களுடன் பக்தர்கள் வழிபாடு, தினமணி, நாள்: மார்ச் 28, 2013]
Koorai Kulam (கூரை குலம்)
http://www.sivagiriadheenam.com/2009/10/blog-post_4876.html?m=1 

ஈரோடு மாவட்டத்திலுள்ள அம்மன் கோயில்கள்
கருப்புப் பணம் (இந்தியா)

கருப்பு பணம் எனில்  (Indian Black Money), இந்திய அரசு மற்றும் மாநில அரசுகளுக்குச் செலுத்த கடமைப் பட்ட வணிக வரி, சேவை வரி, வருமான வரி, கலால் வரி, சுங்கக் கட்டணம், முத்திரைத் தாள் கட்டணம் போன்ற வரிகள், அரசுக்குச்  செலுத்தாமல், வரி ஏய்ப்பு மூலம் ஒருவர் ஈட்டியப் பணத்தை உள்நாட்டில் அல்லது வெளிநாடுகளில் வைத்திருக்கும் பணத்திற்கு கருப்புப் பணம் என்பர்.. 

வெளிநாடுகளில், குறிப்பாக சுவிட்சர்லாந்து நாட்டு வங்கிகளில் மட்டும்  1,500 பில்லியன் டாலர் மதிப்புள்ள கருப்புப் பணம், தனிநபர் சேமிப்புக் கணக்குகளில் உள்ளதாகவும், .. அதனை மீட்க நடவடிக்கை எடுக்க இந்திய ஒன்றிய அரசு முடிவு செய்துள்ளது. ..

கருப்புப் பணம் அதிகம் புழங்கும் துறைகள்
 வீடு, மனை விற்றல் & வாங்குதல் (ஆதனத் துறை)
 பொன், வெள்ளிக்கட்டி & தங்க மற்றும் வெள்ளி நகைகள் விற்பனை 
 பணப் பரிவர்த்தனைகள் 
 சுரங்கம் மற்றும் இயற்கை வளங்கள் ஒதுக்கீடுகள் 
 பங்கு வணிகம்

கருப்புப் பணத்தை கட்டுப்படுத்தும் சட்டங்கள்
 வருமான வரிச் சட்டம், 1961
 வெளிநாட்டு பணப் பரிவர்த்தனை மேலாண்மைச் சட்டம், 1999 (FEMA).
 மத்திய கலால் மற்றும் சுங்கவரிச் சட்டம், 1994
 சேவை வரிச் சட்டம், 194 
 வணிக வரிச் சட்டம்

கருப்புப் பணத்தை கட்டுப்படுத்தும் அமைப்புகள் 
 மத்திய நேரடி வரிகள் வாரியம்
 மத்திய மறைமுக வரிகள் மற்றும் சுங்க வாரியம்
 சரக்கு சேவை வரி புலனாய்வு தலைமை இயக்குனரகம்
  வருமான வரி விசாரணை தலைமை இயக்குநரகம்
  சரக்கு சேவை வரி புலனாய்வு தலைமை இயக்குனரகம்
 அமலாக்க இயக்குனரகம்
  பொருளாதாரப் புலனாய்வுக் குழு
  மத்திய பொருளாதார புலனாய்வு பணியகம்
  நிதிப் புலனாய்வு அலகு
  வருவாய் புலனாய்வு இயக்குநரகம்
 தீவிர மோசடி விசாரணை அலுவலகம்

மேற்கோள்கள்

வெளி இணைப்புகள்
கருப்புப் பணம் பதுக்கியவர்களுக்கு ஒன்றிய அரசு சலுகையா? - வருவாய் துறை செயலாளர் மறுப்பு

இந்தியப் பொருளாதாரம்
இந்தியாவில் ஊழல்
கரந்தைத் தமிழ்ச் சங்கம்

கரந்தைத் தமிழ்ச் சங்கம் இந்தியாவின் தமிழ்நாட்டில் உள்ள ஒரு தமிழ்ச் சங்கமாகும். தமிழ் மொழியை மேம்படுத்துவதற்காக  1911 ஆம் ஆண்டில் இந்தச் சங்கம் நிறுவப்பட்டது. இது நவீன தமிழ்ச் சங்கங்களில் ஒன்றாகும்.

வரலாறு 
கரந்தைத் தமிழ்ச் சங்கம் 14 மே 1911 அன்று தமிழ்நாட்டின் தஞ்சாவூரின் புறநகர்ப் பகுதியான கருந்தட்டைகுடியில் (கரந்தை என்றும் அழைக்கப்படுகிறது) நிறுவப்பட்டது. இந்த சங்கத்தை ராதாகிருஷ்ண பிள்ளை தனது சகோதரர் உமாமகேசுவர பிள்ளையை முதல் தலைவராகக் கொண்டு நிறுவப்பட்டது.   பிறாகாலத்தில் எந்த ஒரு தனிநபரும் உரிமை கொண்டாட முடியாதவாறு  1860இல் 21வது சட்டப்பிரிவின்படி ஆனந்த சித்திரை ஆண்டு பத்தாம் நாள் (15. மே. 1914) சங்கம் பதிவு செய்யப்பட்டது.

செயல்பாடுகள் 
தமிழை செம்மொழியாக அறிவிக்க வேண்டும்  என்ற தீர்மானத்தை 1920 ஆம் ஆண்டில் நிறைவேற்றியது. தமிழகத்தின் அனைத்து விழாக்களிலும் மனோன்மணீயம் சுந்தனாரின் நீராரும் கடலுடுத்த பாடலை பாட வேண்டும் என்ற கோரிக்கை 1913 ஆம் ஆண்டு கரந்தை தமிழ்ச் சங்கத்தின் ஆண்டறிக்கையில் இடம்பெற்றது. அதன் தொடர்ச்சியாக 1914 முதல் கரந்தை தமிழ் சங்கத்தின் ஆண்டு விழாக்களில் தமிழ்த்தாய் வாழ்த்தை பாடிவந்தனர். அதன் தொடர்ச்சியாகவே தமிழ்நாடு அரசு அப்பாடலை தம்ழ்த்தாய் வாழ்த்தாக அறிவித்தது.  1937 ஆம் ஆண்டு ஆகத்து 27 அன்று நடந்த கூட்டத்தில், கல்வி நிறுவனங்களில்  இந்தி திணிக்கப்பட்டதை இச்சங்கம் கண்டித்தது.  

இச்சங்கம் 1925 ஆம் ஆண்டில் எழுத்தறிவைத் தரும் இதழான தமிழ் பொழிலைத் தொடங்கியது. இச்சங்கம் தமிழ் இலக்கியம் குறித்த மாதாந்திர கூட்டங்களையும் கருத்தரங்குகளையும் நடத்துகிறது.  இச்சங்கம் தமிழ்க் கல்வியை வழங்க கல்வி நிறுவனங்களை நிறுவியது.

மேலும் காண்க 

 மதுரை தமிழ் சங்கம்

குறிப்புகள் 

தமிழ் இலக்கியம்
தமிழ்ச் சங்கங்கள்
தஞ்சாவூர் மாவட்டம்
தி. வேல்முருகன்

தி. வேல்முருகன் தமிழ்நாட்டைச் சேர்ந்த அரசியல்வாதியும் தமிழக சட்டப்பேரவை உறுப்பினருமாவார்.  பாட்டாளி மக்கள் கட்சியின் வேட்பாளராக  பண்ருட்டித் தொகுதியிலிருந்து 2001இலும்  2006இலும் மாநில சட்டப்பேரவைக்கு தேர்ந்தெடுக்கப்பட்டார். 2011 தேர்தலில், புதியதாக உருவாக்கப்பட்ட நெய்வேலி சட்டமன்றத் தொகுதியிலிருந்து போட்டியிட்டு  அதிமுகவின் எம்.பி.எஸ். சிவசுப்பிரமணியனிடம் 8000 வாக்குகள் வித்தியாசத்தில் தோல்வியடைந்தார். பாட்டாளி மக்கள் கட்சியின் இணை பொதுச்செயலாளராக விளங்கிய வேல்முருகன் கட்சி கட்டுப்பாட்டை மீறியதற்காக நவம்பர் 1, 2011 அன்று கட்சியிலிருந்து நீக்கப்பட்டார்.

பின்னர் தை முதல் நாள், 2012  தமிழக வாழ்வுரிமைக் கட்சி எனும் புதிய கட்சியைத் தொடங்கினார். 2021 ஆம் ஆண்டில் நடைபெற்ற சட்டமன்றத் தேர்தலில் பண்ருட்டி தொகுதியில் இருந்து திமுக சார்பில் சட்டமன்ற உறுப்பினரானார்.

மேற்கோள்கள் 

வாழும் நபர்கள்
கடலூர் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
ரௌலட் சட்டம்

ரெளலட் சட்டம் அல்லது ரவ்லட் சட்டம் (Rowlatt Act) என்பது பிரித்தானிய இந்தியாவில் இயற்றப்பட்ட ஒரு குற்றவியல் சட்டமாகும். மார்ச் 1919ல் இச்சட்டம் இயற்றப்பட்டது. விடுதலை / சுயாட்சி வேண்டும் இந்தியர்களை அடக்கவும், காலனிய அரசுக்கு எதிரான சதிகளை நசுக்கவும் இச்சட்டம் கொண்டுவரப்பட்டது.

முதலாம் உலகப் போரின் முடிவில் பிரித்தானிய இந்தியாவில் (குறிப்பாக, பஞ்சாப்பிலும் வங்காளத்திலும்) புரட்சி இயக்கங்கள் அதிக எண்ணிக்கையில் தோன்றி வேகமாக வளர்ந்தன. இதனால் அதிர்ச்சி அடைந்த காலனிய அரசு சர் சிட்னி ரெளலட் என்பவரது தலைமையில் குழு ஒன்றை அமைத்து புரட்சி இயக்கங்களை ஒடுக்க வழிவகைகளை ஆராய்ந்தது. ரெளலட் குழுவின் பரிந்துரையின் பேரில் ரெளலட் சட்டம் இயற்றப்பட்டது. இச்சட்டம் தீவிரவாதி என்று சந்தேகிக்கப்பட்ட எந்த பிரித்தானிய இந்தியக் குடிமகனையும் ஈராண்டுகள் நீதிமன்ற வழக்கு விசாரணையின்றி சிறை வைக்க அரசுக்கு அதிகாரம் அளித்தது. ஊடகங்களைக் கட்டுப்படுத்தவும் காவல் துறையினர் ஆர்ப்பாட்டக்காரர்களை கைது செய்து விசாரணையின்றி சிறைகளில் அடைத்து வைக்கவும், நீதிமன்ற அனுமதியின்றிச் சிறையிலிடவும் இச்சட்டம் அவழிவகுத்தது.

இச்சட்டம் கடுமையானது என்று மகாத்மா காந்தி உள்ளிட்ட இந்தியத் தலைவர்கள் எதிர்த்தனர். இதற்கு எதிரான போராட்டங்கள் ரெளலட் சத்தியாகிரகம் என்று அழைக்கப்பட்டன. நாடெங்கும் இச்சட்டத்தைக் கண்டித்து ஊர்வலங்கள், கூட்டங்கள், பேரணிகள் நடைபெற்றன. அம்ரித்சர் (அமிர்தசரஸ்) நகரில் இச்சட்டத்துக்கு எதிராக நடந்த கூட்டமொன்றில் பிரித்தானியப் படைவீரர்கள் துப்பாக்கி சூடு நடத்தியதால் ஜாலியன்வாலாபாக் படுகொலை நடைபெற்றது. மூன்று ஆண்டுகளுக்குப் பின்னர் இச்சட்டம் கொடுமையானது என்பதை ஏற்ற காலனிய அரசு மார்ச் 1922ல் இதனைத் தற்போது பெற்றுக் கொண்டது.

சட்டத்தின் கடுமை 
இந்தச் சட்டத்தின்கீழ் எந்த இந்திய பிரஜையையும் பிடியாணை இல்லாமல் கைது செய்யலாம், விசாரணை இன்றி சிறைப்படுத்தலாம், கூட்டங்களில் பங்கெடுக்கத் தடைவிதிக்கலாம், குறிப்பிட்ட இடத்தில் மட்டும் வசிக்க நிர்பந்திக்கலாம்.
இந்தச் சட்டத்தின் கீழ் கைதுசெய்யப்படுபவரை மூன்று உயர்நீதிமன்ற நீதிபதிகள் விசாரித்துத் தண்டனை வழங்குவார்கள், குற்றம்சாட்டப்பட்டவருக்கு மேல்முறையிடு செய்யும் அனுமதி கிடையாது.

நாடுதழுவிய எதிர்ப்பு 
இந்தச் சட்ட அமலாக்கத்தை எதிர்த்து மகாத்மா காந்தி ஏப்ரல் 6 ஆம் தேதி நாடுதழுவிய வேலை நிறுத்ததுக்கு அழைப்பு விடுத்தார், ஜின்னா தனது "பேரரசின் சட்டமன்ற சபை உறுப்பினர்" பதவியில் இருந்து விலகினார், தாகூர் 1919 ஆம் வருடம் ஆங்கில அரசு வழங்கியிருந்த  knighthood விருதைத் துறந்தார். நாடு முழுவதும் வலுவான போராட்டங்கள் தொடர்ந்தன.

ஜாலியன்வாலாபாக் படுகொலை 

1919 ஏப்ரல் 13 அன்று பஞ்சாப் மாநிலம் அமிர்தசரஸ் ஜாலியன்வாலாபாக் எனுமிடத்தில் இந்தச் சட்டத்துக்கு எதிராகப் போராடும் விதமாகக் கூடியிருந்த பொதுமக்களை ஜெனரல் டயர் என்ற ராணுவ அதிகாரி துப்பாக்கியால் சுட்டார், இதில் தோராயமாக 380 பேர் மரணமடைந்தனர், சுமார் 1200 பேர் படுகாயமடைந்தனர்.

இந்தப் படுகொலையைக் கண்டித்து நாடு முழுவதிலும் இருந்து வந்த கண்டனங்களைத் தொடர்ந்து ஆங்கில அரசு "ஹண்டர் கமிஷன்" என்ற குழுவை அமைத்து விசாரணை நடத்தியது. விசாரணையின் முடிவில் டயரை பதவிநீக்கம் செய்து உத்தரவிட்டது. அதே சமயத்தில் இதற்கு முரணாக டயர்க்கு "பஞ்சாப்பின் பாதுகாவலன்" என்று பொறிக்கப்பட்ட வாளும், ஆங்கில ஆதரவாளர்களிடமிருந்து பெறப்பட்ட நிதியும் வழங்கப்பட்டது.

இந்தியாவில் சட்டம்
1919 நிகழ்வுகள்
இந்திய வரலாறு
அ. ம. நாயக்கு

அ.ம. நாயக்கு (ஏ. எம். நாயக்கு, Anil Manibhai Naik, பிறப்பு: சூன் 9, 1942) என்பவர் எல் அண்ட் டி நிறுவனத்தின் தலைவராக இருந்தார். 

இவர் இந்தியாவின் மூன்றாவது உயரிய விருதான பத்ம பூஷண் விருதை சனவரி 26, 2009 அன்று பெற்றார். மேலும் இவர் எகனாமிக் டைம்ஸ் விருதான  "லீடர் ஆப் த இயர்" என்ற விருதையும் 2008 ஆண்டு பெற்றார்.

வாழ்க்கையும்,கல்வியும்

நாயக் தென் குசராத்துதின் ஒரு கிராமத்தில் பிறந்தவர் இவரின் தாத்தா, அப்பா அனைவரும் ஆசிரியர்கள். குசராத்தின் வல்லபா வித்தியா நகரில் உள்ள பிர்லா விசுவகர்மா மகாவித்தியாலையா பொறியியல் கல்லூரியில் இயந்திரப் பொறியியல் முடித்தார்.

பணிகள்

இவரது ஆங்கிலம் அவ்வளவு சிறப்பாக இருக்காது என்பதால், பிறர் ஆங்கிலத்தில் பேசுவதை குசராத்தி மொழியில் புரிந்துகொண்டு, குசராத்தியில் அதற்கான பதிலை யோசித்து, பின் அதை ஆங்கிலத்தில் மொழி பெயர்த்துப் பேசி தன்னுடைய ஆரம்ப காலத்தைக் கழித்திருக்கிறார். பிறகு இவர் தன் ஆங்கில அறிவை வளர்த்துக்கொண்டார். நெசுட்டர் நிறுவனத்தில் வேலைக்குச் சேர்ந்தார்.

நாயக்கு 1965-ம் ஆண்டு மார்ச்சு 15-ம் தேதி "எல் அண்டு டி" நிறுவனத்தில் இளநிலைப் பொறியாளராக இணைந்தார்.

பணியில் சேர்ந்தபின் முதல் 21 வருடங்களில் அவர் எந்த விடுமுறையும் எடுத்ததில்லை. வாராந்திர விடுமுறை கூட எடுக்காமல் பணிபுரிந்தார். 1974-ல் (ஒன்பது ஆண்டுகளுக்குள்) துணை பொது மேலாளராக பதவி உயர்வு பெற்றார். 1986இல் பொது மேலாளராக பதவி உயர்வு பெற்றார். 1999-ம் ஆண்டு தலைமைச் செயல் அதிகாரியாக பொறுப்பேற்றுக் கொண்டார்.

தலைவராக பொறுப்பேற்ற பிறகு முதல் வேலையாக, எல். அண்டு.டி-யை இளைஞர்களைக் கவரும் நிறுவனமாக மாற்றினார். அதன் பிறகு பல கிளை நிறுவனங்களை உருவாக்கி அவற்றுக்கு தனியாக தலைவர்களை நியமித்தது, பங்குதாரர்களுக்கு ஏற்ற நிறுவனமாக மாற்றினார். நாயக் அறக்கட்டளை மூலம் இதுவரை ரூ.100 கோடி ரூபாய் நன்கொடை அளித்திருக்கிறார்.

மேற்கோள்

வெளி இணைப்புகள் 
 Interview of AM Naik, Feb 2012
 Interview of AM Naik, Feb 2014

1942 பிறப்புகள்
வாழும் நபர்கள்
ஏ. எம். ரத்னம்

ஏ. எம். ரத்னம்  ஓர் இந்திய திரைப்பட தயாரிப்பாளரும் சிறீ சூர்யா மூவிசு திரைப்படத் தயாரிப்பு நிறுவனத்தின் தலைவரும் ஆவார். தமிழ் மற்றும் தெலுங்கு மொழிகளில் பல்வேறு வெற்றிப் படங்களை தயாரித்துள்ள இவர் இந்தியாவின் ஆந்திர மாநிலத்தைச் சேர்ந்தவர். இவருக்கு சொந்தமான சிறீ சூர்யா மூவிஸ் நிறுவனம் தயாரித்த, சினேகம் கொசம் உள்ளிட்ட மூன்று தெலுங்கு திரைப்படங்களும் வெற்றித் திரைப்படமாக அமைந்தது.

பின்னர் 1996இல் சங்கர் இயக்கிய தமிழ்த் திரைப்படமான இந்தியன் திரைப்படம் பிரமாண்ட வெற்றி பெற்றது. பிறகு தமிழ்த் திரைப்படத்துறையில் மேலும் பல வெற்றித் திரைப்படங்களைத் தயாரித்துள்ளார். கேடி, பொன்னியின் செல்வன் திரைப்படங்களில் கதாநாயகனாக நடித்த நடிகர் ரவி கிருஷ்ணா இவரது இளைய மகனாவார்.

பெற்ற விருதுகள்

பிலிம்பேர் விருதுகள் 
 சிறந்த தமிழ் திரைப்படம் – இந்தியன் (1996)
 சிறந்த தமிழ் திரைப்படம் – நட்புக்காக  (1998)

இதர விருதுகள் 
 சினிமா எக்ஸ்பிரஸ் விருதுகள் – சிறந்த தமிழ் திரைப்படம் – இந்தியன்  (1996)

தயாரித்த திரைப்படங்கள்

மேற்கோள்கள்

வெளி இணைப்புகள்
 

வாழும் நபர்கள்
தெலுங்கு மக்கள்
நெல்லூர் மாவட்ட நபர்கள்
தி ரெயின்ட்ரீ ஹோட்டல், அண்ணா சாலை

தி ரெயின்ட்ரீ ஹோட்டல் அண்ணா சாலை, இந்தியாவில் சென்னையிலுள்ள அண்ணா சாலையில் அமைந்துள்ள ஐந்து நட்சத்திர ஹோட்டல் ஆகும். 2000 மில்லியன் ரூபாய் மதிப்பு கொண்ட இந்த ஹோட்டல், ஜூலை 2010 இல் தொடங்கப்பட்டது. இந்த ஹோட்டல், ரெயின்ட்ரீ ஹோட்டல்களில் இரண்டாவது ஆகும்.

வரலாறு
ஜூலை 2010 இல் திறக்கப்பட்ட இந்த விடுதி, 2013 இல் ஹோட்டல் குழுமங்களில் முன்வரிசையிலுள்ள "சம்மிட் ஹோட்டல்கள் மற்றும் ரிசார்ட்சு"டன் இணைந்தது. இதனால்  ஆசிய பசுபிக் பகுதிகளிலுள்ள ஹோட்டல்களின் பட்டியலில் இடம்பெற்றது.

ஹோட்டல்
ரெயின்ட்ரீ ஹோட்டலில் மொத்தம் 230 அறைகள் உள்ளன. இதில் 154 டீலக்ஸ் அறைகள், 8 பிரிமியம் அறைகள், 51 கழக அறைகள், 4 ஸ்டூடியோ அறைகள், 12 எக்ஸ்கியூடிவ் சூட்கள் மற்றும் ஒரு ஜனாதிபதி சூட் ஆகிய அறைகள் உள்ளடங்கும். ஹோட்டலின் உணவகத்தில் சமையலறை, மதுவருந்தும் கூடம் கொண்ட அறை, மேற்கூரையில் பஞ்சாபி உணவகம் மற்றும் உயர்தர மதுவருந்தும் கூடம்பார் ஆகியவை இணைந்துள்ளன. மொத்தம் மூன்று விருந்தினர் பொதுக்கூடங்களும், மூன்று கூட்டத்திற்கான இடங்களும் உள்ளன. இந்த கூடங்களுக்கான மொத்த இடத்தின் அளவு 12000 சதுர அடிகள் (1100 சதுர மீட்டர்). ஆரோக்கியத்திற்கான கழகம் மற்றும் மருத்து நீருற்று ஆகியவற்றுடன் இணைந்த நீச்சல் குளமும் ஹோட்டலின் மேற்கூரைப் பகுதியில் அமைந்துள்ளது.

உப்ஸைனி வடிவமைப்பாளர்கள் மற்றும் கட்டிடக் கலை நிபுணர்களால் ரெயின்ட்ரீ ஹோட்டல் கட்டப்பட்டது. ஹோட்டலின் உட்புறம் ஸெயிலெர் மற்றும் லிம் (மலேசியா) என்பவர்களால் கட்டப்பட்டது.

விருதுகள்
 சிறந்த கடல் உணவு சமையற்கலைக்கான விருதினை டைம்ஸ் ஃபுட் இந்தியா 2012 ஆம் ஆண்டு வழங்கியது - டைம்ஸ் ஃபுட் விருதுகள்.
 சிறந்த சூழலுடன் கூடிய ஹோட்டலுக்கான விருதினை என்டிடிவி ஹிந்து 2011 ஆம் ஆண்டு வழங்கியது - என்டிடிவி ஹிந்து லைஃப்ஸடைல் விருதுகள்.
 சிறந்த விருந்தோம்பலுக்கான விருதினை டி & பி ஆக்ஸிஸ் வங்கி 2011 ஆம் ஆண்டு வழங்கியது – பிசினஸ் கௌரவ் எஸ்எம்ஈ விருதுகள்.

இருப்பிடம்
ரெயின்ட்ரீ ஹோட்டல் தேனாம்பேட்டைக்கு அருகில் அமைந்துள்ளது. எளிதாக அடையாளம் காணும்படியாக இந்த ஹோட்டல் அமைந்துள்ளதால், வெளியூர்களில் இருந்து வரும் பயணிகள் மற்றும் விருந்தினர்கள் விரைவில் இந்த ஹோட்டலை அணுகுகின்றனர். இந்த ஹோட்டல் எழும்பூரில் இருந்து 7 கிலோ மீட்டர் தொலைவிலும், ஆயிரம் விளக்குப் பகுதியிலிருந்து 5 கிலோ மீட்டர் தொலைவிலும், கோடம்பாக்கத்துக்கு அருகிலும் உள்ளது. ஹோட்டலில் இருந்து பெரும்பாலானவர்கள் அருகிலுள்ள இடங்களான மெரினா கடற்கரை, சிட்கோ தொழிற்பேட்டை மற்றும் கிண்டி குதிரைப் பந்தயம் போன்ற பிரசிதிபெற்ற இடங்களை விரைவாக அணுக முடியும்.

போக்குவரத்து
ரெயின்ட்ரீ ஹோட்டலுக்கு அருகிலுள்ள போக்குவரத்து வசதிகள்:
 சென்னை சர்வதேச விமான நிலையம் – 14 கிலோ மீட்டர்
 சென்னை ரயில் நிலையம் – 10 கிலோ மீட்டர்

குறிப்புகள்

வெளி இணைப்புகள்
 ரெயின் ட்ரீ விடுதிகள்

இந்திய உணவு விடுதிகள்
சென்னை தங்குவிடுதிகள்
கிராண்ட் எலியட்

கிராண்ட் டேவிட் எலியட் (Grant David Elliott, பிறப்பு: 21 மார்ச் 1979, ஜோகானஸ்பேர்க்) நியூசிலாந்து துடுப்பாட்ட வீரர். பல்துறை ஆட்டக்காரரான இவர் வலக்கை மட்டையாளரும், வலக்கைப் பந்துவீச்சாளரும் ஆவார்.

தென்னாப்பிரிக்காவில் பிறந்த எலியட் 1996-97 காலப்பகுதியில் தென்னாப்பிரிக்காவில் கௌட்டெங் அணியில் முதல்தரப் போட்டிகளில் விளையாடினார். 2001 ஆம் ஆண்டில் நியூசிலாந்துக்கு இடம் பெயர்ந்தார். 2007 ஆம் ஆண்டில் நியூசிலாந்து அணியில் விளையாடுவதற்குத் தகுதி பெற்றார்.

2008 ஆம் ஆண்டில் நியூசிலாந்து தேசிய அணியில் சேர்ந்து முதல் முதலாக இங்கிலாந்து அணிக்கு எதிராக தேர்வுப் போட்டியில் விளையாடினார். அதே ஆண்டில் இங்கிலாந்துக்கு எதிரான ஒரு-நாள் போட்டியிலும் விளையாடி முதல் ஆட்டத்தில் 3 இலக்குகளைக் கைப்பற்றினார். 2009 ஆம் ஆண்டில் தனது மூன்றாவது போட்டியில் ஆத்திரேலியாவுக்கு எதிராக விளையாடி தனது முதலாவது சதத்தைப் பெற்றார். 2013 ஆம் ஆண்டுக்குப் பின்னர் இவர் எந்த ஒரு-நாள் போட்டியிலும் கலந்து கொள்ளாவிட்டாலும், 2015 உலகக்கிண்ணப் போட்டியில் விளையாட அழைக்கப்பட்டார்.

பன்னாட்டு சதங்கள்

மேற்கோள்கள்

வெளி இணைப்புகள் 

 
 Buzzbats 

 

1979 பிறப்புகள்
வாழும் நபர்கள்
தென்னாபிரிக்கத் துடுப்பாட்டக்காரர்கள்
நியூசிலாந்துத் துடுப்பாட்ட வீரர்கள்
சர்ரே துடுப்பாட்டக்காரர்கள்
பர்குந்தா

பர்குந்தா (Farkhunda) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி  அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது  குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.

நிகழ்வு 
காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது  நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.

விசாரணை 
ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.

மேற்கோள்கள் 

இசுலாமும் வன்முறையும்
ஆப்கானித்தான் மக்கள்
2015 நிகழ்வுகள்
இடைகால்

இடைகால் (IDAIKAL) தமிழ்நாட்டில் தென்காசி மாவட்டம் கடையநல்லூர் வட்டத்தில் உள்ள ஒரு கிராமம் ஆகும். இந்த ஊர் மதுரை-தென்காசி நெடுஞ்சாலையில் உள்ளது. இந்த ஊரிலிருந்து வடக்கே 5 கிலோமீட்டர் தூரத்தில் கடையநல்லூரும், தெற்கே 8 கிலோமீட்டர் தூரத்தில் தென்காசியும் உள்ளது.

பிற்காலப் பாண்டியல் ஆண்டிக் காலத்தில் முள்ளிநாடு என்ற நாட்டுப் பிரிவில் இந்த ஊர் அடங்கி இருந்தது. 

இவ்வூரில் மீனாட்சி சுந்தரம் ஞாபகார்த்த மேல்நிலைப் பள்ளி என்ற பள்ளிக்கூடம் மிக முக்கிய கல்வி நிறுவனம் ஆகும். முப்பிடாதி அம்மன் கோவிலில் சித்திரை மாத திருவிழா பிரசித்தி பெற்றது. இவ்வூரில் தேவர், சேனைத்தலைவர், இடையர், விஸ்வகர்மா, படையாச்சி உள்ளிட்ட பல்வேறு சமுகத்தினரும், இந்து, முஸ்லீம், கிறித்துவ மதத்தை சார்ந்தவரும் வாழ்கின்றனர்.

ஊரில் உள்ள கோயில்கள் 
 தியாகராஜசுவாமி கோயில்

மேற்கோள்கள்

தென்காசி மாவட்டத்திலுள்ள கிராமங்கள்
தென்காசி மாவட்ட ஊர்களும் நகரங்களும்
குற்றம் கடிதல்

குற்றம் கடிதல் தமிழில் வெளிவந்த திரைப்படமாகும். முற்றிலும் புதுமுகங்களே நடித்துள்ள இந்த திரைப்படத்தை ஜே. சதீசுக் குமாரும் கிறிஸ்டி சிலுவப்பனும்  தயாரிக்க, ஜி. பிரம்மா இயக்கியுள்ளார்.  இதில் சிறுவன் அஜய், இராதிகா பிரசித்தா, சாய் இராஜ்குமார், பாவெல் நவகீதன் ஆகியோர் நடித்துள்ளனர்.

இத்திரைப்படத்தில் வெவ்வேறு வாழ்க்கைத்தரங்களில் வாழும் மனிதர்கள் குறித்தும் ஓர் எதிர்பாராத நிகழ்வு இவர்களை எவ்வாறு பாதிக்கின்றது என்பதையும் மையப்படுத்தியுள்ளது. நாடகப்பாணியில்  திரைக்கதை  அமைக்கப்பட்டுள்ளது. இத்திரைப்படத்தின் தலைப்பு, ‘குற்றம் கடிதல்’ திருக்குறளின் 44ஆவது அதிகாரத்திலிருந்து  எடுக்கப்பட்டுள்ளது; இந்த அதிகாரத்தில் திருவள்ளுவர் குற்றமிழைப்பதை தவிர்க்க வலியுறுத்துகின்றார்.

2014ஆம் ஆண்டுக்கான தேசிய திரைப்பட விருதுகளில் தமிழ்த் திரைப்படத்திற்கான சிறந்த திரைப்படமாக இது தேர்ந்தெடுக்கப்பட்டுள்ளது.

திரைப்பட விழாக்கள்  
மார்ச் 24, 2015இல் இத்திரைப்படத்திற்கு 62ஆவது தேசிய திரைப்பட விருதுகளில் தமிழில் சிறந்த திரைப்படத்திற்கான விருது அறிவிக்கப்பட்டுள்ளது.

16ஆவது மும்பை திரைப்பட விழாவில்  ஆயிரத்தில் ஒருவன், ஆரண்ய காண்டம் திரைப்படங்களுடன் திரையிடத் திட்டமிடப்பட்டுள்ளது. ‘இந்தியத் திரைப்படங்களின் புதிய முகங்கள்’ பகுப்பில் இவை வேறு நான்கு திரைப்படங்களுடன் போட்டியிடுகின்றன.

16ஆவது சிம்பாப்வே பன்னாட்டுத் திரைப்பட விழாவில் பங்கேற்க தேர்ந்தெடுக்கப்பட்டுள்ள ஒரே தமிழ்த் திரைப்படமாக குற்றம் கடிதல் விளங்குகின்றது.

நவம்பர் 20, 2014 முதல் நவம்பர் 30, 2014 வரை நடந்த கோவாத் திரைப்படவிழாவில் இந்தியப் பனோரமாவில்  திரையிடப்பட்ட ஒரே தமிழ்படமாகவும் இது இருந்தது. 12ஆவது சென்னைத் திரைப்படவிழாவில் கடைசி நாளன்று முன்னோட்டமாக வெளியிடப்பட்ட இத்திரைப்படத்திற்கு சிறந்த தமிழ்படம் என்ற விருது கிடைத்தது.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

மேற்சான்றுகள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜே டபிள்யூ மார்ரியோட் மும்பை

ஜேடபிள்யூ மார்ரியோட் குழுவினால் மும்பையில் ஜே டபிள்யூ மார்ரியோட் மும்பை (JW Marriott Mumbai) அமைக்கப்பட்டது. இது இந்தியாவின் மும்பையில் அமைந்துள்ளது. ஜேடபிள்யூ மார்ரியோட் என்பவரால் நிறுவப்பட்டது. ரஹேஜா விருந்தோம்பல் இந்த ஹோட்டலின் இணைச்சொந்தக்காரராக  "ரஹேஜா விருந்தோம்பல்" உள்ளது.

இந்தியாவில் அமைக்கப்பட்ட மார்ரியோட் குழுவின் ஹோட்டல்களில், முதல் ஹோட்டல் இதுதான். திருமணச் சேவைகளுக்காவும் பயன்படுத்தப்படுகிறது.  இந்தி நடிகர்கள் மற்றும் நடிகைகளிடம் மிகவும் பிரபலமான இரவுநேரக் கூடுமிடமாக இந்த ஹோட்டலின் ‘எனிக்மா’ என்றழைக்கப்படும் இரவுநேர விடுதி உள்ளது. இவை தவிர மேலும் பல வசதிகளையும் இங்கு விருந்தினர்களுக்குச் செய்து கொடுக்கப்படுகிறது.

இதர விவரங்கள் 
மார்ரியோட் மும்பை ஹோட்டல் ஜனவரி 2002 இல் திறக்கப்பட்டது.  மார்ரியோட் மும்பை ஹோட்டலில் மொத்தம் 356 அறைகள் உள்ளன. சூட் அறைகள் 29, உணவகங்கள் 5 மற்றும் வாகனங்கள் நிறுத்தும் வசதியும் உள்ளது.

மார்ரியோட் குழுவினால் இந்தியாவில் அமைக்கப்பட்ட பிற ஹோட்டல்கள் 
 கோர்ட்யார்ட் மார்ரியோட் ஆக்ரா
 கோர்ட்யார்ட் அஹமதாபாத்
 த ரிட்ஸ்-கார்ல்டன், பெங்களூர்
 ஜேடபிள்யூ மார்ரியோட் ஹோட்டல் பெங்களூர்
 பெங்களூர் மார்ரியோட் ஹோட்டல் வைட்ஃபீல்டு
 ஃபஏர்ஃபீல்டு மார்ரியோட் பெங்களூர் ராஜாஜிநகர்
 கோர்ட்யார்ட் போபால்
 கோர்ட்யார்ட் பிலஸ்பூர்
 ஜேடபிள்யூ மார்ரியோட் ஹோட்டல் சண்டிகர்
 கோர்ட்யார்ட் சென்னை
 கோர்ட்யார்ட் குர்கான்
 ஹைதராபாத் மார்ரியோட் ஹோட்டல் மற்றும் மாநாட்டு மையம்
 கோர்ட்யார்ட் ஹைதராபாத்
 ஜெய்பூர் மார்ரியோட் ஹோட்டல்
 கொச்சி மார்ரியோட் ஹோட்டல்
 கோர்ட்யார்ட் கொச்சி விமான நிலையம்
 ஜேடபிள்யூ மார்ரியோட் ஹோட்டல் மும்பை
 ஜேடபிள்யூ  மார்ரியோட் மும்பை சாஹர்
 மறுமலர்ச்சி மும்பை மாநாட்டு மைய ஹோட்டல்
 கோர்ட்யார்ட் மும்பை சர்வதேச விமான நிலையம்
 ஏரிப்புற குடில்கள், மும்பை
 ஜேடபிள்யூ மார்ரியோட் ஹோட்டல் புதுடெல்லி ஏரோசிட்டி
 கோவா மார்ரியோட் ரிசோர்ட் மற்றும் மருத்து நீருற்று
 ஜேடபிள்யூ மார்ரியோட் ஹோட்டல் புனே
 கோர்ட்யார்ட் புனே சகன்
 கோர்ட்யார்ட் புனே நகர மையம்
 கோர்ட்யார்ட் புனே ஹிஞ்சேவடி
 JW மார்ரியோட் முசூரி வால்நட் க்ரூவ் ரிசோர்ட் மற்றும் மருத்து நீருற்று

இருப்பிடம் 
JW மார்ரியோட் மும்பை ஜுஹூ கடற்கரையில் அமைந்துள்ளது. விமான நிலையத்திற்கு மிகவும் அருகாமையில் அமைந்துள்ளது. ஹோட்டலில் இருந்து, வெர்சோவா கடற்கரை 5 கிலோ மீட்டர் தொலைவிலும், இளவரசர் வால்ஸ் அருங்காட்சியகம் 5 கிலோ மீட்டர் தொலைவிலும் அமைந்துள்ளது. எலிபென்டா குகைகள் மற்றும் இந்தியாவின் நுழைவு வாயில் 27 கிலோ மீட்டர் தொலைவிலும், ராணியின் கழுத்துமாலை, சித்திவிநாயகர் கோவில் 15 கிலோ மீட்டர் தொலைவிலும் மற்றும் ஹாஜி அலி மசூதி 15 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்களை சுற்றிப் பார்க்கலாம்.

போக்குவரத்து 
JW மார்ரியோட் மும்பை ஹோட்டலுக்கு அருகிலுள்ள போக்குவரத்து வசதிகள்:
மும்பை விமான நிலையம் – சுமார் 9 கிலோ மீட்டர் 
மும்பை ரயில் நிலையம் – சுமார் 5 கிலோ மீட்டர்

குறிப்புகள் 

இந்திய உணவு விடுதிகள்